Slope Motion อยู่แถวหลัง ม.ช.  เราตามแผนที่ มา หลงซอยบ้าง แต่หาจนเจอ 

ร้านนี้จะมีทั้ง in และ out ค่ะ ถ้าฝนไม่ตก นั่งทานที่สวนก็ได้บรรยากาศไปอีกอย่าง

วันนี้ฝนตก ขอแอบเข้าไปโซนในร้านค่ะ จะมีแบบนั่งเก้าอี้ หรือขึ้นไปนั่งพื้น สไตล์โต๊ะญี่ปุ่น ทางร้านก็มีเบาะนั่งให้ค่ะ

วันนี้สั่ง set ชินนามอนโรลค่ะ ชุดละ 85 บาท ได้ชินนามอนอบร้อน ไอศครีม 1 ลูก และวิปปิ้งครีมค่ะ 

ไอศครีมที่นี่มีหลายรสค่ะ สลับหมุนเวียน หลัก ๆ ดูจากเมนูที่ถ่ายมาเลยค่ะ สคูปละ 35 บาท วันนี้เลือกเป็นสวีตแคนดี้  

รสชาติโดยรวม ชินนามอนหอมมาก ตัวน้ำผึ้งที่ให้มา สำหรับคนชอบหวานค่ะ หวานมาก หวานน้อย ราดได้ตามใจ  ตัวไอศครีมเนื้อเนียนมาก อร่อยมากค่ะ ครั้งหน้าต้องลองรสอื่นบ้าง  วิปครีมที่นี่ไม่เหมือนใคร ตัวครีมออกสีครีมเนื้อหยาบ ๆ แต่รสชาติหอมมันมาก สรุปโดยรวมเราชอบมาก 

นอกจากนี้ยังมีชุดเซ็ตอื่นด้วย เช่น ทั้ง โทสต์ ทั้งวาฟเฟิล  ราคาน่ารักค่ะ ไม่แพง

สำหรับใครที่รักขนม เราว่านี่เป็นอีกร้านนึงค่ะ ที่น่าไปโดน 